AN COIMISIÚN EORPACH An Bhruiséil,28.1.2022 COM(2022) 81 final 2022/0018(BUD) DRÉACHTBHUISÉAD LEASAITHEACH UIMH. 1

A GHABHANN LE BUISÉAD GINEARÁLTA 2022 lena ndéantar buiséadú maidir leis an tionchar ar bhuiséad 2022 den Choigeartú ar an gcreat airgeadais ilbhliantúil i gcomhréir le hAirteagal 7 de Rialachán (AE, Euratom) 2020/2093 ón gComhairle lena leagtar síos an creat airgeadais ilbhliantúil do na blianta 2021 go 2027



Ag féachaint don mhéid seo a leanas: –an Conradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de, –Cinneadh (AE, Euratom) 2020/2053 ón gComhairle an 14 Nollaig 2020 maidir le córas acmhainní dílse an Aontais Eorpaigh, a tháinig i bhfeidhm an 1 Meitheamh 2021, –Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n‑aisghairtear Rialachán (AE, Euratom) Uimh. 966/2012, agus go háirithe Airteagal 44 de, –buiséad ginearálta an Aontais Eorpaigh don bhliain airgeadais 2022, a glacadh an 24 Samhain 2021, Leis seo, cuireann an Coimisiún Eorpach Dréachtbhuiséad Leasaitheach Uimh. 1 a ghabhann le buiséad 2022 faoi bhráid Pharlaimint na hEorpa agus na Comhairle. ATHRUITHE AR AN RÁITEAS IONCAIM AGUS CAITEACHAIS DE RÉIR ROINNE Tá fáil ar na hathruithe ar an ráiteas ginearálta ioncaim agus ar roinn III ar EUR-Lex ( https://eur-lex.europa.eu/budget/www/index-en.htm ). Clár 1. Introduction 2. Requests by MFF heading and programmes 2.1 Sub-heading 2a – Economic, social and territoral cohesion 2.2 Heading 3 – Natural Resources and Environment 2.3 Heading 4 - Migration and Border Management 2.4 Heading 5 - Security and Defence 3. Financing 4. Summary table by MFF heading

MEABHRÁN MÍNIÚCHÁIN 1. Réamhrá Glacadh Rialachán CAI do na blianta 2021-2027 i mí na Nollag 2020. An creat reachtach le haghaidh na gcistí faoi bhainistíocht chomhroinnte le haghaidh na tréimhse 2021-2027, agus go háirithe Rialachán na bhForálacha Coiteanna, glacadh é i lár 2021. D’fhág sé sin nach raibh an creat dlíthiúil le haghaidh bheart chlársceidealú na gcistí faoi bhainistíocht chomhroinnte i bhfeidhm ach go déanach. Le hAirteagal 7 de Rialachán CAI déantar foráil maidir le coigeartú sonrach a dhéanamh ar uasteorainneacha CAI, atá le déanamh ag an gCoimisiún ag tús 2022, lena gceadaítear leithdháileadh 2021 de leithreasuithe faoi chomhair gealltanas a aistriú i gcás na gcistí sainaitheanta faoi bhainistíocht chomhroinnte nár úsáideadh ná nár tugadh anonn, i gcás ina nglacfaí rialacha nó cláir nua faoi bhainistíocht chomhroinnte tar éis an 1 Eanáir 2021. Is iad na naoi gciste lena mbaineann, a leagtar amach liosta díobh in Airteagal 7(1) de Rialachán CAI, Ciste Forbraíochta Réigiúnaí na hEorpa, Ciste Sóisialta na hEorpa Plus, an Ciste Comhtháthaithe, an Ciste um Aistriú Cóir, an Ciste Eorpach Talmhaíochta um Fhorbairt Tuaithe, an Ciste Eorpach Muirí, Iascaigh agus Dobharshaothraithe, an Ciste um Thearmann, Imirce agus Lánpháirtíocht, an Ciste Slándála Inmheánaí agus an Ionstraim um Bainistiú Teorainneacha agus um Víosaí. Áirítear i dTeachtaireacht shonrach torthaí na gcoigeartuithe ar uasteorainneacha CAI Cheannteidil 2a, 3, 4 agus 5 atá le déanamh ag an gCoimisiún i gcomhréir le hAirteagal 7 de Rialachán CAI. Léirítear le Dréachtbhuiséad Leasaitheach (DBL) Uimh. 1 do 2022 tionchar sonrach an aistrithe sin ar leithreasuithe faoi chomhair gealltanas 2022 i gcás na gcistí éagsúla faoi bhainistíocht chomhroinnte faoi Cheannteidil 2a, 3, 4 agus 5. Léireofar na méideanna eile atá le haistriú i nDréachtbhuiséid 2023, 2024 agus 2025 faoi seach. Ar an iomlán, is é méadú EUR 12 247.1 milliún i leithreasuithe faoi chomhair gealltanas tionchar glan an DAB sin ar chaiteachas i méideanna bhuiséad 2022. Ní iarrtar aon leithreasú breise faoi chomhair íocaíochtaí. 2. Iarrataí de réir cheannteideal CAI agus de réir cláir Is coinníollacha riachtanacha iad glacadh na Teachtaireachta seo maidir le coigeartú CAI agus glacadh an DBA sin maidir leis na cláir uile nár glacadh in 2021 – tríd an gcéad tráthchuid de ghealltanais bhuiséadacha agus trí réamh‑mhaoiniú a íoc faoi na cláir sin – a chur chun feidhme in 2022. Baineann an beart ath‑chlársceidealaithe sin le gach ceann de na 27 mBallstát. Dá nglacfaí an DBA sin go pras, sheachnófaí tuilleadh moille ar chur chun feidhme na gclár. I gcomhréir le forálacha Airteagal 7 de Rialachán CAI, aistrítear na méideanna nár gealladh in 2021 ná nár tugadh anonn chuig 2022 i gcionmhaireachtaí comhionanna chuig gach ceann de na blianta 2022 go 2025. Dá bhrí sin, léirítear leis an DAB sin aistriú 25 % de na leithdháiltí nár úsáideadh in 2021 (i.e. leithreasuithe faoi chomhair gealltanas nár úsáideadh ná nár tugadh anonn), céatadán a chomhfhreagraíonn do mhéid iomlán EUR 12 247.1 milliún, chuig an mbliain airgeadais 2022. Tugtar mionsonrú, de réir líne bhuiséid, ar na méideanna sonracha atá le haistriú chuig 2022 sna táblaí thíos. Níl aon athrú ar leibhéal na leithreasuithe faoi chomhair íocaíochta á mholadh ag an gCoimisiún i gcomhthéacs an dréachtbhuiséid leasaithigh sin. Coimeádfaidh sé súil ghéar ar chur chun feidhme an bhuiséid, mar is gnách, rud a bhféadfadh tograí le haghaidh coigeartaithe a theacht as níos faide anonn sa bhliain. 2.1 Fo-cheannteideal 2a – An comhtháthú eacnamaíoch, sóisialta agus críochach Is é EUR 11 605.4 milliún, mar a shonraítear thíos, an méadú ar leithreasuithe faoi chomhair gealltanas in 2022 de bharr an aistrithe chomhfhreagraigh 25 % de na leithdháiltí nár úsáideadh in 2021 ná nár tugadh anonn chuig 2022: Líne bhuiséid Ainm Leithreasuithe faoi chomhair gealltanas Ciste Forbraíochta Réigiúnaí na hEorpa (CFRE) 05 02 01 CFRE — Caiteachas oibríochtúil 7 224 718 708 05 02 04 An Ciste um Aistriú Cóir (CUAC) — Ranníocaíocht ó Choiste Forbraíochta Réigiúnaí na hEorpa (CFRE) 14 353 159 05 02 07 An Ionstraim um Bainistiú Teorainneacha agus um Víosaí (IBTV) — Ranníocaíocht ó CFRE 11 307 381 An Ciste Comhtháthaithe (CC) 05 03 01 An Ciste Comhtháthaithe (CC) — Caiteachas oibríochtúil 1 166 831 558 05 03 05 An Ionstraim um Bainistiú Teorainneacha agus um Víosaí (IBTV) — Ranníocaíocht ó CC 2 985 607 Ciste Sóisialta na hEorpa Plus (CSE+) 07 02 01 CSE+ an snáithe faoi bhainistíocht chomhroinnte — Caiteachas oibríochtúil 3 175 830 376 07 02 03 An Ciste um Aistriú Cóir (CUAC) — Ranníocaíocht ó CSE+ 3 588 359 07 02 09 An Ionstraim um Bainistiú Teorainneacha agus um Víosaí (IBTV) — Ranníocaíocht ó CSE+ 5 771 169 Iomlán 11 605 386 317 2.2 Ceannteideal 3 – Acmhainní Nádúrtha agus an Comhshaol Is é EUR 445.7 milliún, mar a shonraítear thíos, an méadú ar leithreasuithe faoi chomhair gealltanas in 2022 de bharr an aistrithe chomhfhreagraigh 25 % de na leithdháiltí nár úsáideadh in 2021 ná nár tugadh anonn chuig 2022: Líne bhuiséid Ainm Leithreasuithe faoi chomhair gealltanas An Ciste Eorpach Muirí, Iascaigh agus Dobharshaothraithe (CEMID) 08 04 01 CEMID — Caiteachas oibríochtúil faoi bhainistíocht chomhroinnte 162 067 555 08 04 05 An Ionstraim um Bainistiú Teorainneacha agus um Víosaí (IBTV) — Ranníocaíocht ó CEMID 344 024 An Ciste um Aistriú Cóir 09 03 01 An Ciste um Aistriú Cóir (CUAC) — Caiteachas oibríochtúil 283 257 264 Iomlán 445 668 843 2.3 Ceannteideal 4 - Imirce agus Bainistiú Teorainneacha